पंजाब के सीएम का सिद्धू पर गंभीर आरोप, कहा- मेरी जगह CM बनना चाहते हैं नवजोत, आलाकमान उन पर ले फैसला  
अमरिंदर सिंह ने नवजोत सिंह सिद्धू पर अनुशासनहीनता का आरोप लगाया
कहा- शायद मेरी जगह सीएम बनना चाहते हैं नवजोत सिंह सिद्धू
'सिद्धू अनुशासनहीन हैं और आलाकमान उन पर फैसला ले'
उन्होंने कहा है कि सभी मंत्रियों और विधायकों को कांग्रेस के प्रदर्शन को लेकर जिम्मेदारी दी गई है. नवजोत सिंह सिद्धू  की पत्नी के टिकट न मिलने के पीछे सीएम और कांग्रेस की वरिष्ठ नेता आशा कुमारी को जिम्मेदार बताने वाले बयान को भी उन्होंने खारिज किया था. कैप्टन अमरिंदर ने कहा था कि उन्हें अमृतसर या बठिंडा सीट से कांग्रेस की टिकट की पेशकश की गई लेकिन उन्होंने इनकार कर दिया था. साथ ही सिंह ने कहा था कि चंडीगढ़ लोकसभा सीट से कौर को टिकट नहीं मिलने में उनकी कोई भूमिका नहीं थी क्योंकि टिकट बंटवारे का काम दिल्ली में कांग्रेस के आला कमान ने किया था और उन्होंने पवन कुमार बंसल को चुना.